3Det var ikke alle, der havde mulighed for at se afslutningen på årets Tall Ships Races, hvor samtlige deltagere slap fortøjningerne og satte kursen hjemover. Vores fotograf Lone Vad Dam har klippet et sammendrag, hvor du kan se, hvor flot det så ud, da de 79 træskibe forlod Aalborg Havn. Tall Ships Races har udover hundredetusinder af tilskuere på kajerne i Nørresundby og Aalborg ifølge arrangører, hoteller og butikker været en stor succes. Aalborg Kommune har brugt 5,5 millioner kroner på arrangementet og sponsorer har betalt 7 millioner kroner. Kommunen havde som mål at 700.000 gæster skulle deltage og den foreløbige melding er at det mål formentlig er nået. - Vi er meget tilfredse. Der har været masser af mennesker, god stemning, god underholdning og flotte skibe, siger eventchef hos Aalborg Event, Søren Thorst. Aalborg City melder endda, at der i år har været flere mennesker i butikkerne end under de forrige Tall Ships Races.

Referat:
Var du på arbejde, ellerhar du en anden god grund til, at du ikke fik set de flotte skibes afsejling fra Aalborg, har du nu chancen.